ai4bharat/Pralekha huggingface dataset:
माहिती आणि प्रसारण मंत्रालय
कोविड-19 आजाराने मृत्युमुखी पडलेल्या 67 पत्रकारांच्या कुटुंबियांना आर्थिक मदत देण्याच्या प्रस्तावाला केंद्र सरकारची मंजुरी
माहिती आणि प्रसारण मंत्रालयाच्या पत्रकार कल्याण योजनेअंतर्गत प्रत्येक कुटुंबाला 5 लाख रुपये मदत मिळणार
अर्जांचा वेगाने निपटारा करण्यासाठी पत्रकार कल्याण योजनेची दर आठवड्याला बैठक घेण्याचा समितीचा निर्णय
कोविडमुळे जीव गमावलेल्या पत्रकारांच्या कुटुंबाला होणाऱ्या त्रासाची स्वतः दाखल घेत माहिती आणि प्रसारण मंत्री प्रकाश जावडेकर यांच्या मार्गदर्शनाखाली माहिती आणि प्रसारण मंत्रालय आणि पत्र सूचना कार्यालयाने 2020 आणि 2021 मध्ये महामारीत जीव गमावलेल्या पत्रकारांची सविस्तर माहिती गोळा करून त्यांच्या कुटुंबांना पत्रकार कल्याण योजने अंतर्गत मदत देण्याची विशेष मोहीम हाती घेतली.
कोविड-19 मुळे मृत्यू झालेल्या 26 पत्रकारांच्या कुटुंबांना पत्रकार कल्याण योजने अंतर्गत प्रत्येकी 5 लाख रुपये देण्याच्या प्रस्तावाला अमित खरे, सचिव, माहिती आणि प्रसारण मंत्रालय, यांच्या अध्यक्षतेखालील समितीने मान्यता दिली. 2020-2021 या वर्षांत केंद्र सरकारने, कोविडमुळे मृत्यू झालेल्या 41 पत्रकारांच्या कुटुंबांना अशा प्रकारची मदत केली आहे. आता ही मदत केलेल्या कुटुंबांची संख्या 67 झाली आहे. कोविडमुळे जीव गमावलेल्या पत्रकारांच्या कुटुंबांना समितीने सांत्वना दिल्या.
पत्र सूचना कार्यालयाने स्वतःहून कोविड-19 मुळे जीव गमावलेल्या अनेक पत्रकारांच्या कुटुंबांशी संपर्क केला आणि त्यांना योजना आणि दावे दाखल करण्याविषयी मार्गदर्शन केले. समितीने आर्थिक मदतीसाठी प्राप्त झालेल्या अर्जांचा त्वरित निपटारा करण्याच्या उद्देशाने पत्रकार कल्याण योजनेची बैठक दर आठवड्याला घेण्याचा निर्णय घेतला आहे. कोविड व्यतिरिक्त अन्य कारणाने मृत्यू झालेल्या 11 पत्रकारांच्या कुटुंबांनी मदतीसाठी केलेले अर्ज देखील समितीने विचारात घेतले आहेत.
पत्र सूचना कार्यालयाचे मुख्य महानिदेशक जगदीप भटनागर, सहसचिव, माहिती आणि प्रसारण मंत्रालय, विक्रम सहाय, समितीवरील पत्रकार प्रतिनिधी संतोष ठाकूर, अमित कुमार, उमेश्वर कुमार, सर्जना शर्मा देखील या बैठकीला उपस्थित होते.
पत्रकार कल्याण समिती अंतर्गत पत्रकार आणि त्यांचे कुटुंबीय आर्थिक मदतीसाठी पत्र सूचना कार्यालयाची वेब साईट https://accreditation.pib.gov.in/jws/default.aspx च्या माध्यमातून अर्ज करू शकतात.
पंचायती राज मंत्रालय
राज्यमंत्री  कपिल मोरेश्वर पाटील उद्या सुधारित राष्ट्रीय पंचायत पुरस्कारांसाठी आराखडा तयारीच्या राष्ट्रीय लेखन कार्यशाळेचे उद्घाटन करतील
नवी दिल्ली, 15 ऑगस्ट 2022
केंद्रीय पंचायती राज राज्यमंत्री कपिल मोरेश्वर पाटील उद्या नवी दिल्ली येथे सुधारित राष्ट्रीय पंचायत पुरस्कारांसाठी मार्गदर्शक आराखडा तयारीच्या राष्ट्रीय लेखन कार्यशाळेचे उद्घाटन करतील. ते सुधारित राष्ट्रीय पंचायत पुरस्कारांवरील मार्गदर्शक तत्त्वे देखील जारी करतील.
ही राष्ट्रीय लेखन कार्यशाळा राज्ये/ केंद्रशासित प्रदेशांच्या विभागातील अधिकाऱ्यांना सुधारित राष्ट्रीय पंचायत पुरस्कार अर्ज प्रक्रियेवर अभिमुखता प्रदान करेल, जे ते पुढे पंचायती राज संस्थांपर्यंत  प्रवाही पद्धतीने पोचवतील.
सुधारित प्रणाली अंतर्गत, ग्राम, गट आणि जिल्हा पंचायतींना दीनदयाळ उपाध्याय पंचायत सतत विकास पुरस्कार  आणि नानाजी देशमुख सर्वोत्तम पंचायत सतत विकास पुरस्कार  या दोन श्रेणींमध्ये पुरस्कार दिले जातील. प्रत्येक संकल्पनेसाठी संबंधित स्तरावरील संकल्पना निवड समित्या पुरस्कारप्राप्त पंचायतींची निवड करतील. याशिवाय, काही विशेष श्रेणींचे पुरस्कार ग्रामपंचायतींना दिले जातील, जसे की, उर्जेच्या नवीकरणीय स्रोतांचा स्वीकार आणि वापर यासाठी ग्राम ऊर्जा स्वराज विशेष पंचायत पुरस्कार; नेट-झिरो कार्बन उत्सर्जन साध्य करण्याच्या अनुकरणीय कार्यासाठी कार्बन न्यूट्रल विशेष पंचायत पुरस्कार; ज्या ग्रामपंचायतींनी पात्रता निकष पूर्ण केले आहेत आणि आगामी वर्षांमध्येही राष्ट्रीय पंचायत पुरस्कारांसाठी निवडल्या जातील अशा ग्रामपंचायतींना नानाजी देशमुख सर्वोत्तम पंचायत सतत विकास पुरस्कार; ज्या संस्थांनी शाश्वत विकास उद्दिष्टांचे स्थानिकीकरण  आणि सर्वोत्कृष्ट सहभागी राज्य/ केंद्रशासित प्रदेश /जिल्हा /गट पंचायतींना संस्थात्मक सहाय्य प्रदान केले आहे अशा संस्थांसाठी पंचायत क्षमता निर्माण सर्वोत्तम संस्था पुरस्कार.
सुधारित राष्ट्रीय पंचायत पुरस्कारांच्या यशस्वी अंमलबजावणीच्या प्रयत्नासाठी, पंचायत राज मंत्रालय  नोडल केंद्रीय मंत्रालये /विभाग जसे की, ग्रामीण विकास, आरोग्य आणि कुटुंब कल्याण, महिला आणि बाल विकास, पेयजल आणि स्वच्छता, सामाजिक न्याय आणि सक्षमीकरण आणि जल संसाधने, नदी विकास आणि गंगा पुनरुज्जीवन यांच्याशी सहयोग करत आहे. ही नोडल मंत्रालये संबंधित विषयांवर राष्ट्रीय स्तरावरील पुरस्कारांच्या निवडीसाठी विषयगत निवड समित्यांचे नेतृत्व करतील आणि इतर मंत्रालये /विभाग या समित्यांचे सदस्य असतील.
तत्पूर्वी, 4 ते 6 जुलै 2022 दरम्यान, पंचायती राज संस्थांमध्ये  शाश्वत विकास उद्दिष्टे  च्या स्थानिकीकरणावर योजना आणि कृती आराखड्याच्या तयारी आणि अभिप्रेत योजना पुढे नेण्यासाठी विविध अभिसरण धोरणांवर चर्चा करणे यासाठी राज्ये/ केंद्रशासित प्रदेशांकरिता राष्ट्रीय लेखनशाळा देखील आयोजित करण्यात आली होती.S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
पंतप्रधान कार्यालय
सूरतमधल्या आगीच्या दुर्घटनेविषयी पंतप्रधानांनी व्यक्त केले दु:ख
नवी दिल्ली, 24 मे 2019
सूरतमध्ये झालेल्या भीषण आगीच्या दुर्घटनेप्रकरणी पंतप्रधान नरेंद्र मोदी यांनी तीव्र दु:ख व्यक्त केले आहे. या घटनेतल्या पीडितांना सर्वतोपरी साहाय्य करावे असे आदेश पंतप्रधानांनी गुजरात सरकार आणि स्थानिक अधिकाऱ्यांना दिले आहेत.
“सुरतमधल्या आगीच्या दुर्घटनेमुळे मी अत्यंत व्यतीत झालो आहे. या घटनेतल्या पीडित कुटुंबांप्रति मी माझ्या संवेदना व्यक्त करतो. दुर्घटनेत जखमी झालेले लवकर बरे व्हावेत हीच प्रार्थना! घटनेतल्या पीडितांना आवश्यक ती सर्व मदत करावी असे आदेश संबंधितांना दिले आहेत” असे पंतप्रधानांनी म्हटले आहे.
N.Sapre/R.Aghor/P.Malandkar
(Visitor Counter : 66
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 127.61 कोटी मात्रांचा टप्पा केला पार
गेल्या 24 तासात 1.04 कोटींहून अधिक मात्रा देण्यात आल्या
रुग्ण बरे होण्याचा दर सध्या 98.35%
गेल्या 24 तासात 8,895 नव्या कोरोना रुग्णांची नोंद
उपचाराधीन रुग्णांची संख्या 99,155
साप्ताहिक पॉझिटिव्हिटी दर  गेले 21 दिवस 1% पेक्षा कमी
गेल्या 24 तासात कोविड-19 प्रतिबंधक लसीच्या एकूण 1,04,18,707 मात्रा देण्यात आल्याने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताने 127.61 कोटी  मात्रांचा टप्पा पार केला आहे. 1,32,44,514 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे :
|
|
HCWs
|
|
1st Dose
|
|
1,03,84,549
|
|
2nd Dose
|
|
95,45,333
|
|
FLWs
|
|
1st Dose
|
|
1,83,80,785
|
|
2nd Dose
|
|
1,65,84,784
|
|
Age Group 18-44 years
|
|
1st Dose
|
|
46,67,10,695
|
|
2nd Dose
|
|
24,30,98,736
|
|
Age Group 45-59 years
|
|
1st Dose
|
|
18,67,14,877
|
|
2nd Dose
|
|
12,59,05,615
|
|
Over 60 years
|
|
1st Dose
|
|
11,68,80,846
|
|
2nd Dose
|
|
8,19,76,845
|
|
Total
|
|
1,27,61,83,065
गेल्या 24 तासात 6,918 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,60,774 झाली आहे.
परिणामी, भारतात रुग्ण बरे होण्याचा दर 98.35% झाला
.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 160 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 8,895 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 99,155 आहे. देशातील आतापर्यंतच्या एकूण बाधित रुग्णसंख्येच्या ती 0.29% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,26,064 चाचण्या करण्यात आल्या. भारताने आतापर्यंत एकूण 64.72  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.80% असून गेल्या 21 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.73% असून गेले 62 दिवस हा दर 2 % पेक्षा कमी आहे आणि गेले सलग 97 दिवस हा दर 3% पेक्षा कमी आहे.
पंतप्रधान कार्यालय
अर्थमंत्री आणि मध्यवर्ती बँकांच्या गव्हर्नरांच्या तिसऱ्या बैठकीनिमित्त आयोजित मेजवानीला उपस्थित महिला नेत्यांचे छायाचित्र पंतप्रधानांनी सामायिक केले
भारताच्या जी 20 अध्यक्षते अंतर्गत अर्थमंत्री आणि मध्यवर्ती बँकेच्या गव्हर्नरांच्या तिसऱ्या बैठकीच्या निमित्ताने आयोजित मेजवानीला उपस्थित महिला नेत्यांचे छायाचित्र पंतप्रधानांनी सामायिक केले आहे.
केंद्रीय अर्थमंत्री निर्मला सीतारामन यांचे एक ट्विट सामायिक करत पंतप्रधानांनी ट्विट केले:
“आपल्या जगाचे भविष्य घडवण्यात महिलांची महत्त्वपूर्ण भूमिका अधोरेखित करणारे अतिशय प्रेरणादायी छायाचित्र.”
शिक्षण मंत्रालय
कोविड-19 च्या व्यवस्थापनासाठी मनुष्यबळ विकास मंत्रालयाच्या दिक्षा मंचावर ‘इंटिग्रेटेड गव्हर्नमेंट ऑनलाईन ट्रेनिंग'  सुरु
नवी दिल्ली, 9 एप्रिल 2020
कोविड -19 महामारीविरोधात भारत लढा देत आहे आणि यासंदर्भात देशात अग्रस्थानी सेवा बजावत असलेले कर्मचारी कोविड संबंधी मदत कार्यात सहभागी झाले असून ते प्रशंसनीय काम करत आहे. मात्र महामारीच्या पुढच्या टप्प्यात कोविडचा संसर्ग झालेल्यांची वाढणारी संख्या लक्षात घेता अधिक मनुष्यबळाची गरज भासणार आहे.
त्यानुसार, या कर्मचाऱ्यांच्या प्रशिक्षण गरजा पूर्ण करण्यासाठी केंद्र सरकारने कोविड हा महामारीचा रोग प्रभावीपणे हाताळण्यासाठी अग्रस्थानी काम करणाऱ्या कर्मचाऱ्यांची क्षमता वाढवण्याच्या उद्देशाने मनुष्यबळ विकास मंत्रालयाच्या दिक्षा मंचावर ‘इंटिग्रेटेड गव्हर्नमेंट ऑनलाईन ट्रेनिंग’ नावाचे एक प्रशिक्षण मॉड्यूल सुरु केले आहे. डॉक्टर्स , परिचारिका, निमवैद्यकीय पथक, स्वच्छता कामगार, तंत्रज्ञ, सहाय्यक नर्सिंग मिडवाइव्ह्स , राज्य सरकारचे अधिकारी, नागरी संरक्षण अधिकारी, विविध पोलिस संघटना, राष्ट्रीय छात्र सेना , नेहरू युवा केंद्र संघटना , राष्ट्रीय सेवा योजना, इंडियन रेडक्रॉस सोसायटी, भारत स्काउट्स आणि गाईड्स आणि अन्य स्वयंसेवकांसाठी iGOT पोर्टलवर अभ्यासक्रम सुरू करण्यात आले आहेत.
पोर्टल वेबसाइटची लिंक https://igot.gov.in/igot/. आहे. या मंचावर प्रशिक्षण मॉड्युलसाठी वेळेची ठराविक मर्यादा असेल आणि ऑन साइट आधारावर प्रशिक्षण दिले जाईल, जेणेकरून या महामारीचा सामना करण्यासाठी आवश्यक मनुष्यबळ मोठ्या प्रमाणात तैनात करता येईल.
U.Ujgare/S.Kane/P.Malandkar
(
ग्रामीण विकास मंत्रालय
केंद्रीय ग्रामविकास व पंचायत राज मंत्री नरेंद्रसिंग तोमर यांनी गरीब कल्याण रोजगार अभियानाच्या प्रगतीसंदर्भात सहा राज्यांच्या प्रतिनिधींसोबत घेतली बैठक
नवी दिल्ली, 14 जुलै 2020
केंद्रीय ग्रामविकास व पंचायत राज मंत्री नरेंद्रसिंग तोमर यांनी आज गरिब कल्याण रोजगार अभियानाच्या प्रगतीसंदर्भात सहा राज्यांचे ग्रामविकास मंत्री आणि वरिष्ठ अधिकाऱ्यांसोबत व्हिडीओ कॉन्फरन्सिंगच्या माध्यमातून बैठक घेतली. पंतप्रधान नरेंद्र मोदी यांनी 20 जून 2020 रोजी बिहार, उत्तर प्रदेश, झारखंड, मध्य प्रदेश, ओदिशा आणि राजस्थान या राज्यांमधील 116 जिल्ह्यांमध्ये गरीब कल्याण रोजगार अभियान घोषित केले. हे अभियान 125 दिवस चालणार असून या अभियानासाठी आणि 11 विविध मंत्रालयाअंतर्गत येणारी 25 कामे निवडण्यात आली आहेत.
राज्यांच्या प्रतिनिधींशी बोलताना केंद्रीय मंत्री म्हणाले की, स्थलांतरीत कामगारांना त्यांच्या स्वतःच्या गावात रोजगार उपलब्ध करणे हा सरकारचा प्रयत्न आहे. हे अभियान परतलेल्या मजूरांना रोजगार पुरवण्यापुरते मर्यादित नाही, तर ग्रामीण नागरिकांनाही उपयुक्त आहे. याशिवाय अर्थव्यवस्थेला यामुळे मजबूती येऊन ग्रामीण भागातील नागरिकांसाठी मुलभूत सोयीं निर्माण होतील व रोजगाराच्या संधी उपलब्ध होतील. उदा. रस्ते, अंगणवाडी केंद्रे, पंचायत भवन, रोजगाराची साधने आणि समाजगृहे हे सुद्धा उपलब्ध होईल. केंद्र आणि राज्ये यांच्यांमधील सहकार्यांमुळे होत असलेल्या अभियानाच्या प्रगतीवर त्यांनी संतोष व्यक्त केला. या अभियानाला अजून वेग देण्याची तसेच जास्तीत जास्त मुलभूत सुविधांच्या उभारणाची आवश्यकता त्यांनी व्यक्त केली.S.Tupe/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
आरोग्य आणि कुटुंब कल्याण मंत्रालय
क्षयरोग लसीबाबतच्या 5 व्या आभासी जागतिक मंचावर डॉ हर्षवर्धन यांचे संबोधन
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी क्षयरोग लसीवरच्या 5 व्या आभासी मंचाला दुरदृष्य प्रणालीद्वारे संबोधित केले. टीबी अर्थात क्षयरोग प्रतिबंधक नवी लस विकसित करून ती वापरात आणण्याबाबत संबंधितांचा जगभरातला हा सर्वात मोठा मंच आहे.
क्षयरोगाविरोधातल्या लढ्यात जागतिक समुदायाने केलेली प्रगती घसरण्याची भीती निर्माण करणाऱ्या अभूतपूर्व अशा जागतिक महामारीतून आपण सध्या जात आहोत. 2020 या वर्षात कोरोनामुळे सरकारला राष्ट्रीय आणि स्थानिक स्तरावरही लॉकडाऊन आणि इतर प्रतिबंधक उपाययोजना कराव्या लागल्याने कोविड शिवाय इतर सेवांवर झालेला मोठा परिणाम आपण अनुभवला असे डॉ हर्ष वर्धन यांनी सांगितले. जगभरातल्या राष्ट्रीय क्षयरोग कार्यक्रमालाही याचा फटका बसला. दशकांपासूनच्या प्रगतीवर याचा परिणाम झाला. मात्र आपण असे चालू राहू देता कामा नये. क्षयरोग निवारणासाठीच्या प्रयत्नांमध्ये कोणतीही तडजोड होता कामा नये आणि गेली पाच वर्षाची मेहनत या महामारीमुळे वाया जाऊ देता कामा नये.
क्षयरोग म्हणजे भारतातले एक सर्वात मोठे आरोग्य आव्हान आहे याची जाणीव आपणा सर्वाना असून या क्षयरोगाचा रुग्ण आणि समाजाचे आरोग्य, तसेच मोठ्या प्रमाणात सामाजिक आणि आर्थिक परिणाम होतात. भारतात अंदाजित 2.64 दशलक्ष क्षयरुग्णांची संख्या पाहता जागतिक स्तर लक्षात घेता ही मोठी रुग्ण संख्या आहे. 2025 पर्यंत क्षयरोग निर्मुलन करण्याच्या दृष्टीने भारताची कामगिरी विशद करतानाच 2020 च्या डिसेंबर अखेरपर्यंत क्षयरोग नोंदीमध्ये भारताने कोविड पूर्व स्थिती गाठली, 1.8 दशलक्ष रुग्णांची नोंद झाली, म्हणजेच एप्रिल 2020 साठी अंदाजित संख्येपेक्षा 11% जास्त. खासगी क्षेत्रानेही 0.5 दशलक्ष रुग्णांची नोंद करत मोठे योगदान दिले. या सर्व एकूण रुग्णांपैकी 95% पेक्षा जास्त रुग्णांवर उपचार सुरु केल्याचे डॉ हर्ष वर्धन यांनी सांगितले.
अर्थ मंत्रालय
राष्ट्रीय सांख्यिकी कार्यालयाने 2020-21 चे जीडीपीचे अग्रिम अंदाजपत्रक केले जारी
नवी दिल्ली, 7 जानेवारी 2021
राष्ट्रीय सांख्यिकी कार्यालयाने  आज 2020-21 वर्षासाठी जीडीपीचे पहिले अग्रिम अंदाजपत्रक  प्रसिद्ध केले. वर्ष 2020-21 मध्ये वर्ष 2011-12 च्या किंमतीच्या तुलनेत वास्तविक जीडीपीमध्ये 7.7 टक्के आणि किरकोळ जीडीपीत 4.2 टक्क्यांनी घसरण होण्याचा अंदाज वर्तवला आहे.
एनएसओच्या तिमाही अंदाजानुसार, 2020-21 च्या पहिल्या सहामाहीत वास्तविक जीडीपीमध्ये 15.7 टक्क्यांनी घट झाली आहे. तिमाही आधारानुसार आर्थिक वर्ष 2020-21 ची पहिली तिमाही ते आर्थिक वर्ष 2020-21 च्या दुसऱ्या तिमाहीपर्यंत वास्तविक जीडीपीत 21 टक्क्यांनी वाढ झाली आहे. वर्ष 2020-21 च्या अंदाजपत्रकात तिसऱ्या आणि चौथ्या तिमाहीमध्ये आर्थिक घडामोडींमध्ये वाढ झाल्याचे दिसून येत असल्याने वर्षअखेर भारतीय अर्थव्यवस्थेचा दर 7.7 टक्क्यांनी कमी राहील. लॉकडाऊन नंतरच्या काळात अर्थव्यस्थेला पूर्वपदावर आणण्यासाठी प्रत्येक तिमाहीतील निरंतर वाढीमुळे देशाची आर्थिक मुलतत्वे मजबूत राहिली आहेत.
S.Kane/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पर्यटन मंत्रालय
पर्यटन मंत्रालयाने वर्ष 2018-19 वर्षासाठी राष्ट्रीय पर्यटन पुरस्कारासाठी प्रवेशिका मागवल्या
प्रवेशिका पाठवण्याची अंतिम तारीख 10 ऑगस्ट 2021
पर्यटन मंत्रालयाने पर्यटन क्षेत्रात उत्कृष्टतेसाठी व्यक्ती व संस्थांकडून अर्ज मागवले आहेत. राज्य सरकारे / केंद्रशासित प्रदेश, वर्गीकृत हॉटेल्स , हेरिटेज हॉटेल्स, मान्यताप्राप्त ट्रॅव्हल एजंट्स, टूर ऑपरेटर आणि टूरिस्ट ट्रान्सपोर्ट ऑपरेटर, व्यक्ती आणि इतर खासगी संस्थांनी आपापल्या क्षेत्रात बजावलेल्या कामगिरीच्या सन्मानार्थ आणि पर्यटनाला चालना देण्याच्या उद्देशाने निकोप स्पर्धेस प्रोत्साहित करण्यासाठी राष्ट्रीय पर्यटन पुरस्कार विविध श्रेणीअंतर्गत प्रदान केले जातात.
प्रवेशिका निर्दिष्ट सूचनेनुसार योग्य स्वरूपात पाठवाव्यात. जर नमूद केले नसेल तर एप्रिल, 2018 ते मार्च 2019 या कालावधीत हाती घेतलेले उपक्रम ग्राह्य धरले जातील.
संबंधित विभागात प्रवेशिका पाठवण्याची शेवटची तारीख 10 ऑगस्ट 2021  आहे आणि प्रवेशिका हार्ड कॉपी स्वरूपात आणि निर्दिष्ट केलेल्या स्वरूपात पाठवाव्यात. 2018-19 च्या राष्ट्रीय पर्यटन पुरस्कारांचे तपशील व मार्गदर्शक तत्वे पर्यटन मंत्रालयाच्या संकेतस्थळावर www.tourism.gov.in देण्यात आली आहेत
शिक्षण मंत्रालय
पुणे येथे जी 20 चौथ्या शैक्षणिक कार्यगटाच्या बैठकीच्या पार्श्वभूमीवर, शिक्षण मंत्रालयाकडून देशभरात जनभागीदारी कार्यक्रमांचे आयोजन
जनभागीदारी उपक्रमाच्या 9 व्या दिवसांपर्यंत 5.01 लाख शाळांमधील 1.19 कोटी विद्यार्थी आणि 13.9 लाख शिक्षक तसेच 19.5 लाख लोकांसह एकूण 1.53 कोटी लोक सहभागी
जनभागीदारी उपक्रम जनजागृती निर्माण करेल आणि जी -20, राष्ट्रीय शिक्षण धोरण तसेच मूलभूत साक्षरता आणि संख्याज्ञान याबाबत विविध भागधारकांमध्ये अभिमानाची भावना निर्माण करतील
भारताच्या जी 20 अध्यक्षपदाच्या कार्यकाळाला केंद्रबिंदू मानून लोकांच्या सक्रिय सहभागाला प्रोत्साहन देण्यासाठी पंतप्रधान नरेंद्र मोदी यांचा दृष्टीकोन आणि मार्गदर्शनानुसार, संमिश्र शिक्षण प्रणालीच्या संदर्भात मूलभूत साक्षरता आणि संख्याज्ञान या संकल्पनेला प्रोत्साहन आणि समर्थन देण्याच्या उद्देशाने शिक्षण मंत्रालय अनेक उपक्रम आणि कार्यक्रम आयोजित करत आहे.
याच उद्दिष्टाच्या अनुषंगाने, शिक्षण मंत्रालय सर्व राज्ये आणि केंद्रशासित प्रदेशांच्या सोबतीने देशभरात जनजागृती करण्यासाठी तसेच विद्यार्थी, शिक्षक, पालक आणि संपूर्ण समुदाय अशा विविध भागधारकांमध्ये जी-20, राष्ट्रीय शैक्षणिक धोरण तसेच मूलभूत साक्षरता आणि संख्याज्ञान याबाबत अभिमानाची भावना जागृत करण्यासाठी जनभागीदारी या कार्यक्रमाचे आयोजन करत आहे. याच संदर्भात 1 ते 15 जून 2023 या कालावधीत विविध कार्यशाळा, प्रदर्शने, चर्चासत्रे आणि परिषदांसह अनेक उपक्रमांचे आयोजन करण्यात आले आहे. समाजातील सर्व स्तरातील लोकांना या उपक्रमात सहभागी करून घेण्यासाठी देशभरात राज्य, जिल्हा, गट, पंचायत आणि शालेय स्तरावर या कार्यक्रमांचे मोठ्या प्रमाणावर आयोजन केले जाणार आहे.
जनभागीदारी कार्यक्रम 19 ते 21 जून 2023 दरम्यान महाराष्ट्रातील पुणे येथे होणाऱ्या चौथ्या शिक्षण कार्यगट बैठकीच्या  मुख्य कार्यक्रमापर्यंत सुरू राहील आणि 22 जून 2023 रोजी शिक्षण मंत्रिस्तरीय बैठकीने या उपक्रमाची सांगता होईल.
मंत्रालयाद्वारे आयोजित कार्यक्रमांचे वेळापत्रक खालीलप्रमाणे आहे:
सर्व शाळांमध्ये जी 20, राष्ट्रीय शैक्षणिक धोरण तसेच मूलभूत साक्षरता आणि संख्याज्ञान याबाबत जागरूकता निर्माण करण्यासाठी जनभागीदारी कार्यक्रम - 1 ते 15 जून 2023.
महाराष्ट्रात पुणे येथे 17 ते 22 जून 2023 या कालावधीत शालेय शिक्षण, उच्च शिक्षण आणि कौशल्य शिक्षण क्षेत्रातील सर्वोत्तम पद्धतींचे प्रदर्शन.
17 आणि 18 जून 2023 रोजी मूलभूत साक्षरता आणि संख्याज्ञान या विषयावर 2 दिवसीय राष्ट्रीय परिषद.
जनभागीदारी हा संपूर्ण कार्यक्रम एक यशस्वी उपक्रम ठरला असून उपक्रमाच्या नवव्या दिवसापर्यंत 5.01 लाख शाळांमधील 1.19 कोटी विद्यार्थी आणि 13.9 लाख शिक्षक तसेच 19.5 लाख लोकांसह एकूण 1.53 कोटी लोकांनी यात सहभाग नोंदवला आहे. लोकांचा हा सहभाग केवळ अभूतपूर्वच आहे, इतकेच नाही तर त्यातून जनतेमध्ये या उपक्रमाबाबतचे अत्युच्च स्वारस्य आणि प्रतिबद्धता दिसून येते.
विज्ञान आणि तंत्रज्ञान मंत्रालय
सीएसआयआर-एनआयओने साजरा केला 57 वा वर्धापन दिन
गोवा, 1 जानेवारी 2022
सीएसएआयआर- राष्ट्रीय समुद्र विज्ञान संस्थेने आज 57 वा वर्धापन दिन साजरा केला. राज्यपाल पी एस श्रीधरन पिल्लई यांनी कार्यक्रमाला व्हर्च्युअल माध्यमातून संबोधित केले. राज्यपालांनी राष्ट्रीय समुद्र विज्ञान संस्थेच्या संशोधन कार्याचे कौतुक केले. राज्यपाल म्हणाले, आर्थिक आणि व्युहात्मकदृष्ट्या दिवसेंदिवस सागरांचे महत्व वाढत आहे. तसेच सागर विविध स्रोतांचा खजिना असून भूभागापेक्षा सागरी संशोधनावर भर दिला जात आहे.
राज्यपालांनी संस्थेच्या अद्ययावत प्रयोगशाळा आणि संशोधन कार्यक्रमाबद्दल अभिनंदन केले. भविष्यात संस्थेने सागरी संशोधनात नवनवीन उंची गाठावी, अशा शुभेच्छा त्यांनी दिल्या.
तत्पूर्वी संस्थेचे संचालक प्रो. सुनील कुमार सिंग यांच्या हस्ते संस्थेच्या प्रांगणात वृक्षारोपण करण्यात आले. याप्रसंगी संचालकांनी विविध श्रेणीतील पुरस्कार जाहीर केले. यात वैयक्तिक आणि सामुहिक पुरस्कारात डॉ सत्यवती पनकला राव पुरस्कार, गीता मुखोपध्याय उत्कृष्ठ दीर्घ लेख प्रबंधन  पुरस्कार, आयसीबीएबी उत्कृष्ट पेपर सादरीकरण, एसीएसआयआर उत्तम गुण पुरस्कार, सागर सुक्ती पुरस्कार जाहीर करण्यात आले. प्रधान शास्त्रज्ञ डॉ सनील कुमार यांनी यांनी आभारप्रदर्शन केले.
युवा व्यवहार आणि क्रीडा मंत्रालय
आशियाई क्रीडास्पर्धेत स्क्वॉश मध्ये चांगले यश मिळविण्यासाठी मंत्रालयाने ख्रिस वॉकरच्या नियुक्तीला दिली मान्यता
नवी दिल्ली, 24 जानेवारी 2022
युवा व्यवहार आणि क्रीडा मंत्रालयाने दोन वेळा जागतिक स्क्वॉश चॅम्पियनशिप पदक विजेता ख्रिस वॉकर याला या वर्षाच्या अखेरीला होणाऱ्या आशियाई खेळांसाठी भारतीय संघाचा परदेशी प्रशिक्षक म्हणून नियुक्ती करण्यास मान्यता दिली आहे. स्क्वॉश आणि सायकलिंगमध्ये इंग्लंडचे प्रतिनिधित्व करणारा वॉकर हा 16 आठवड्यांसाठी प्रशिक्षक म्हणून कार्यरत राहील.
इंग्लंडचा माजी कर्णधार, वॉकर याच्या नियुक्तीची शिफारस भारतीय क्रीडा प्राधिकरणाच्या निवड समितीने आणि भारताच्या स्क्वॅश रॅकेट फेडरेशनच्या अधिकाऱ्यांनी केली होती. मार्क केर्न्ससोबत, त्याने 1997 मध्ये प्रथम जागतिक दुहेरी स्क्वॅश चॅम्पियनशिप जिंकली आहे. युनायटेड स्टेट्समध्ये जाऊन, तो अमेरिकन संघाचा राष्ट्रीय प्रशिक्षक झाला होता.
तो म्हणाला, “जागतिक दुहेरी स्पर्धा, राष्ट्रकुल खेळ आणि आशियाई क्रीडा स्पर्धा, एवढ्या महत्त्वाच्या स्पर्धावर्षांच्या कालावधीत टीम इंडियासोबत काम करण्याची संधी मिळाल्याबद्दल मी अतिशय आनंदित झालो आहे . मी फेडरेशनसोबत काम करणार आहे आणि मला भारतीय स्क्वॉश संघाच्या सर्व खेळाडूंना या आगामी स्पर्धांमध्ये सर्वोत्तम स्क्वॉश खेळण्यासाठी सर्वोत्कृष्ट तयारी करण्यास मदत करायची आहे. मी खरोखरच येणाऱ्या वर्षाची वाट पाहत आहे.”
भारत या वर्षीच्या दोन मोठ्या स्पर्धांमध्ये चांगले यश मिळवून आणण्याबाबत प्रयत्नशीलआहे. राष्ट्रकुल खेळ 28 जुलै ते 8 ऑगस्ट या कालावधीत बर्मिंगहॅम येथे होणार आहेत आणि आशियाई क्रीडा स्पर्धा 10 ते 25 सप्टेंबर दरम्यान चीनमधील हांगझोऊ येथे होणार आहेत.
कॉमनवेल्थ गेम्स 2018 मध्ये ,भारताने दुहेरी जोडीद्वारे, दीपिका पल्लीकल कार्तिक आणि ज्योत्स्ना चिनप्पा, महिला दुहेरीत आणि मिश्र दुहेरीत सौरव घोषाल याच्याशी भागीदारी करत दोन रौप्य पदके जिंकली होती.भारताने 2018 च्या आशियाई खेळातील तीन स्पर्धांमध्ये एक रौप्य  आणि चार कांस्य पदकांसह पाच पदके मिळवली होती.
भारतीय खेळाडूंची वरीष्ठतम सदस्य क्रमांकानुसार  जागतिक क्रमवारी:
पुरुष: सौरव घोषाल , रमित टंडन , महेश माणगावकर , विक्रम मल्होत्रा  आणि वेलवान सेंथिलकुमार .
महिला: ज्योत्स्ना चिनप्पा , तन्वी खन्ना , सुनयना कुरुविला , आकांक्षा साळुंखे , उर्वशी जोशी .M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
विज्ञान आणि तंत्रज्ञान मंत्रालय
संसर्गाच्या प्रसारावर देखरेख आणि धोरणकर्त्यांना निर्णय प्रक्रियेत मदत करण्यासाठी डीएसटीने कोविड -19 'इंडिया नॅशनल सुपर मॉडेल' काम हाती घेतले
नवी दिल्ली, 30 मे 2020
विज्ञान आणि तंत्रज्ञान विभागाने  भविष्यात होणाऱ्या संसर्गावर देखरेख ठेवण्यासाठी तसेच आरोग्य यंत्रणेची तयारी आणि इतर उपाययोजनांबाबत निर्णय घेण्यासाठी मदत म्हणून कोविड -19 इंडियन नॅशनल सुपर मॉडेल काम सुरु केले.
सरकार संसर्ग क्षमता आणि जीवितहानीवर बारीक लक्ष ठेवून आहे, परंतु रोगावरील देखरेख वाढवण्यासाठी तसेच प्रसाराचा अंदाज वर्तवण्यासाठी एक मजबूत पूर्वसूचना प्रणाली आणणे अत्यावश्यक आहे. कोविड -19 संबंधी अंदाज आणि देखरेखीसाठी असंख्य गणितीय मॉडेलची डीएसटी-एसईआरबी  आणि अन्य संस्थांद्वारे प्रायोजित विश्लेषकांकडून चाचपणी केली जात आहे.
हवामानविषयक घटनांच्या आपत्ती व्यवस्थापन नियोजनासाठी गणितीय मॉडेल्सचा वापर करण्याचा भारताचा जो इतिहास आहे, त्याने प्रेरित झालेल्या डीएसटीने या क्षेत्रातील तज्ज्ञांचा शोध घेण्यासाठी आणि संपूर्ण देशासाठी एक मॉडेल तयार करण्यासाठी अभ्यास सुरु केला आहे, जो पुरावा-आधारित अंदाजासाठी आवश्यक कठीण चाचण्या काळजीपूर्वक घेईल आणि हवामानाचा अंदाज घेणाऱ्या समुदायांमध्ये ज्याचा नियमितपणे वापर करता येतील.
मॉडेल संपूर्णपणे केवळ कोविड -19 संबंधित माहितीवर अवलंबून असेल आणि माहितीतील नवीन कल जाणून घेऊन त्यातून शिकण्यासाठी 'बिल्ट-इन' घटक देखील असेल. हे यशस्वी पुरावा-आधारित गणितीय व सांख्यिकीय अंदाज मॉडेल एकत्रित करेल तसेच संसर्गजन्य रोगाच्या प्रसाराच्या अंदाजासाठी सर्वोत्तम पूर्वसूचित विश्लेषणाचा यात समावेश असेल. या सुपरमॉडेलचा वापर भारत तसेच जगभरातील धोरणकर्त्यांद्वारे संसर्ग प्रसाराच्या दराबाबत अंदाज वर्तवण्यात येणाऱ्या अडचणींवर मात करण्यासाठी केला जाऊ शकतो; त्यामुळे साथीच्या आजाराला आळा घालता येईल.
या उपक्रमाचा एक भाग म्हणून, जवाहरलाल नेहरू प्रगत वैज्ञानिक संशोधन केंद्र  आणि आयआयएससी, बेंगळुरू हे देशातील सर्व कोविड -19 मॉडेलिंग प्रकल्प व कार्यक्रमांशी जोडण्यासाठी तसेच एकत्रित कार्य करण्यासाठी समन्वय साधेल. हे विविध मॉडेल्सचे मूल्यांकन करण्यासाठी आणि शेवटी कोविड -19 'इंडिया नॅशनल सुपर मॉडेल' सादर करण्यासाठी मापदंडांचा एक संच विकसित करण्यात मदत करेल. समन्वय गट वापरण्यास योग्य 'इंटरफेस' आणि 'सॉफ्टवेअर' सुनिश्चित करण्यासाठी मॉडेलिंग, विविध सॉफ्टवेअर विकसक तसेच नामांकित कंपन्यांमध्ये कार्यरत संशोधक गटांशी सल्लामसलत करुन काम करेल.
एक सल्लागार समिती डीएसटी, एसईआरबी आणि समन्वयक  आणि या उपक्रमातील मॉडेलर्सबरोबर काम करून तांत्रिक एकत्रिकरण, मार्गदर्शन आणि एक मजबूत सुपरमॉडेल तयार करण्याबाबत महत्वपूर्ण माहिती पुरवेल.
यासंदर्भात डीएसटीचे सचिव प्रा. आशुतोष शर्मा म्हणाले की, “कोविड -19 विषाणूच्या प्रसारासाठी गणितीय मॉडेलिंग, सिम्युलेशन आणि त्याचा प्रभाव केवळ शैक्षणिक अभ्यास नाही तर तर्कसंगत निर्णय घेण्याची, नियोजन आणि संसाधन व्यवस्थापनासाठी आवश्यक असलेली गरज आहे. या क्षेत्रात कार्यरत वैज्ञानिक समुदायाकडून मूल्यमापन आणि चाचणी केलेले एक सशक्त नॅशनल मॉडेल विकसित करणे अतिशय महत्वाचे आहे. "
S.Pophale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254